Andrej Hlinka

Andrej Hlinka (født 27. september 1864 i Černová som senere ble del av Ružomberok den slovakiske del i Østerrike-Ungarn, død 16. august 1938 i Ružomberok i Tsjekkoslovakia) var en slovakisk katolsk prest og politiker. Han var en av de fremste talsmenn for et selvstendig Slovakia i mellomkrigstiden og leder for det slovakiske folkeparti, som han var med på å grunnlegge i 1913. Hlinka satt også som representant i det tsjekkoslovakiske parlament. Etter hans død i 1938 ble det slovakiske folkepartis  milits oppkalt etter ham - Hlinkagarden.

Biografi 
Hlinka var den slovakiske nasjonalismens leder og satt under det østerriksk-ungarske styre flere år i fengsel. Etter sammenbruddet i 1918 krevde han autonomi for Slovakia, og innledet da dette mislyktes i 1921 en hensynsløs opposisjon mot den nye stat, fra 1926 mer modifisert under parlamentariske former.

Hlinkas lederskap var misbilliget av mange ettersom han manglet respekt for demokratiet og han hadde en sterk antipati mot tsjekkerne. Hlinka døde før han fikk oppleve det «selvstendige» Slovakia som ble dannet etter at Tyskland invaderte Tsjekkoslovakia i 1939.

Etter kommunistregimets fall ble Hlinka en respektert person, mest for nasjonalistiske bevegelser og for visse kristendemokratiske i Slovakia.

Før Slovakia ble medlem av EU i 2009, og sluttet seg til den europeiske valutaunionen, var portrettet av Hlinka å finne på de slovakiske tusenlappene.

Referanser

Litteratur 
Biografier
 Ľubomír Lipták: Andrej Hlinka (1861–1938). I: Muži deklarácie. Martin, Osveta 1991, S. 58–79.
 Alena Bartlová: Andrej Hlinka. Obzor, Bratislava 1991, ISBN 80-215-0204-5.
 František Bielik (utg.): Andrej Hlinka a jeho miesto v slovenskych dejinach. DaVel, Bratislava 1991, ISBN 80-900931-0-8.
 Jozef M. Kirschbaum, František Fuga (utg.): Andrej Hlinka v slove a obraze. [Andrej Hlinka in Wort und Bild.] Zahraničná Matica slovenská, Toronto / Ružomberok 1991.
 Róbert Letz, Peter Mulík, et al: Pohľady na osobnosť Andreja Hlinku. Matica slovenská, Martin 2009, ISBN 978-80-7090-951-5.
 Karol Sidor: Andrej Hlinka. Bratislava 1934.
 Karol Sidor, František Vnuk: Andrej Hlinka 1864–1938. Lúč, Bratislava 2008, ISBN 978-80-7114-682-7. 

Videreførende litteratur
 Jörg K. Hoensch, Gerhard Ames: Dokumente zur Autonomiepolitik der Slowakischen Volkspartei Hlinkas. Oldenbourg, München 1984, ISBN 3-486-51071-1 (= Veröffentlichungen des Collegium Carolinum. Band 44).
 Ernst Nolte: Die faschistischen Bewegungen. Die Krise des liberalen Systems und die Entwicklung der Faschismen. dtv-TB 4004, München 1984, ISBN 3-423-04004-1.
 Encyklopédia Slovenska. Band IV. Bratislava 1980.
 Slovak National Biography. Martin 1991.

Slovakiske politikere
Slovakiske katolske prester
Personer  fra Okres Ružomberok